《上巳日浴温泉》
明代·熊鼎

骊山宫殿锁温泉，天宝遗踪故宛然。
绣谷春融丹井火，金波月宛鉴池莲。
玉颜承宠专恩泽，翠辇来游惜暮年。
我亦逢时修禊事，白头空负丽人天。

作者简介：（1322—1376）元末明初江西临川人，字伯颖。元顺帝至正七年举于乡，长龙溪书院。江西兵乱，鼎结乡兵自保。明洪武初，历官浙江按察佥事，分部台、温，尽迁方国珍余部于江淮间。累迁晋王府右傅，坐累左迁。后官岐宁卫经历。朵儿只班部落叛，被杀。